Source: http://fin.afterdawn.com/uutiset/artikkeli.cfm/2007/08/17/teravapiirtoelokuvien_alkuvuoden_myynnit_selvilla
Timestamp: 2017-03-29 19:03:43+00:00

Document:
Teräväpiirtoelokuvien alkuvuoden myynnit selvillä - AfterDawn
Teräväpiirtoelokuvien alkuvuoden myynnit selvillä
Kirjoittaja Kaarlo Räihä @ 17.8.2007 12:13 Kommentteja (10)
Elokuvien myyntiä Yhdysvalloissa tutkiva Home Media Research on julkaissut alkuvuoden myyntiluvut teräväpiirtolevyjen osalta.
Home Media Researchin tietojen mukaan tämän vuoden kuuden ensimmäisen kuukauden aikana myytiin Yhdysvalloissa noin 1,6 miljoonaa Blu-ray-elokuvaa, kun HD DVD:n kohdalla vastaava luku oli noin 795 000 elokuvaa.
Luvut eivät varsinaisesti yllättäneet, sillä Blu-rayn 2:1 myyntisuhde HD DVD:tä vastaan on tullut aikaisemminkin esiin mm. eri ketjujen omista arvioista.
Blu-rayn hyvät myynnit ovat pitkälti Sonyn PlayStation 3 -pelikonsolin ansiota, jota on myyty enemmän kuin muita Blu-ray- ja HD DVD -soittimia yhteensä.
Teräväpiirtoelokuvat eivät kuitenkaan ole vielä haalineet kuin 2,5 prosentin osuuden koko elokuvamarkkinoista Yhdysvalloissa, joten DVD-levyt ovat edelleen suosituin tapa hankkia elokuvia.
DVD-elokuvien myynti ei kuitenkaan ole enää kasvussa, joten teräväpiirtoelokuvat nappaavat itselleen todennäköisesti vieläkin suuremman siivun markkinoissa loppuvuoden aikana.
<LimeWire aloittaa DRM-vapaan musiikin myymisen
>DivX-yhteensopivia soittimia markkinoilla yli 100 miljoonaa kappaletta
10 kommenttia 117.8.2007 12:19
217.8.2007 12:42
Minulle suurinpiirtein sama, kumpi nuista formaateista voittaa. En niitä tarvi/pysty käyttämään vielä vähään aikaan. Mutta kyllä laittaisin tässä vaiheessa rahat blu-ray levylle :)
317.8.2007 13:04
Jollei HD-DVD lähde kovaan hintasotaan niin veikkaan että Blueräy vie homman. x360:n omistajana olen tietty puolueellisesti HD:n puolella. Ei tarttis enää lisää laitteita :|
Njo ei tässä mikään yllättänyt, dvd:t eivät kasva enään, eivät. Uusi formaatti valtaa alaa seuraavat kaksi vuotta ja sitten kaikki puhuvat Blu-raysta vain.
Lähtökohtaisestikkin tuo Blu-Ray nimikin on onnistunut! Kuka haluaa seuraavat 10 vuotta puhua edelleen dvd:stä, jossa olisi vain tuo lisämauste HD edessä? Blu-Ray saa kuulostamaan, että uudet tuulet puhaltaa ja vaikka tekniikka ei paljoa mullistu niin nimi tuo eksotiikkaa.
Olikos muuten DVD levyille ketää haastajaa? en ainakaan muista....
Beta Vs. VHS / Blue Ray Vs. HD-DVD parivaljakot muistetaan kyllä.
BeforeApLähetä yksityisviesti
Viestiä on muokattu sen lähettämisen jälkeen. Viestiä on muokattu viimeksi 17.5.2016 @ 01:35
617.8.2007 17:29
Lainaus, alkuperäisen viestin kirjoitti aaxxeell: Olikos muuten DVD levyille ketää haastajaa? en ainakaan muista....Onhan tuota markkinoilla ainakin DVD-R ja DVD+R levyjä. Tosin + ja - -levyt perustuvat osittain yhteensopivaan standardiin, joten tiedä sitten lasketaanko nuita virallisiksi kilpailijoiksi. Alkuaikoina ehkä enemmänkin, mutta nykyään useimmat DVD-soittimet toistavat kumpiakin levyjä..
717.8.2007 18:59
Lainaus, alkuperäisen viestin kirjoitti aaxxeell: Olikos muuten DVD levyille ketää haastajaa? en ainakaan muista....Eipä varsinaisesti taitanut olla. Ennen DVD:tä oli kyllä laserdisc, mutta se ei missään vaiheessa noussut suureen suosioon...
817.8.2007 20:20
Jokohan nyt loppuis se iän ikuinen kiistely kumpa voittaa ja muu turha ininä sonyn valinnasta laittaa blu-ray asema koneeseen. Microsoft ei vaan osaa! Long live blu-ray!
918.8.2007 10:43
Jotenkin viimeisen puolen vuoden aikana on tullut erittäin positiivinen mielikuva blu-raysta, kaupassakaan en viitsi edes katsoa hd-dvd tarjontaa vaikka kumpaakaan soitinta en omista. Kyllä Sony selvästi mietti strategiansa kunnolla, olisi kiva saada numeroina informaatiota siitä kuinka PS3 vaikutti formaattisotaan.
1018.8.2007 12:01
En nyt tiedä kuinka paljon PS3 vaikuttaa formattisotaan. Eikö aivan vasta ollut uutimissa, että PS3:n omistajat suurin osa ei edes tiedä, että sillä voi katsoa BD-leffoi. Varmaan sodan alkuvaiheilla vaikutus oli suurempi, kun soittimet maksoivat reippaasti yli tonnin ja PS3 oli "vain" 600.
Microsoft teki ratkaisun, jolla se tiesi saavansa konsolinsa nopeammin kaupaksi pelilaitteina. Asema tuli myöhemmin mausteeksi, kun hinnat olivat laskenee inhimillisiin lukemiin. HD DVD:lle tämä odotus ja vapaaehtoisuus oli tappioksi. Sony teki rohkean päätöksen ottaa takkiinsa jokaisesta Pleikkarista niin kauan, että BD:n hinta lähtee laskuun. Voihan olla, että PS3:n myynnin aloittamista viivytettiin juuri tästä syystä, jotta tappiot saataisiin mahdollisimman pieniksi. Ja voihan olla, että Sony tekee tulevaisuudessa valtavat voitot BD:llä, jotka kattavat PS3:n tappiot monin verroin. Microsoftille sota ei ole niin henkilökohtainen, koska HD DVD ei ole sen oma formaatti. Mene ja tiedä.
Toivon BD:n voittoa, koska se syö enemmän dataa... Ja sen nimi on mukavampi sanoa, kuin HD DVD:n... Ja koska olen sonifanipoika.

References: HD 
 HD 
 HD 
 HD 
 HD 
 HD 
 HD